《灵应祠》
明代·滕毅

吴船何汗漫，周道正倭迟。
雪涌虾蟆焙，花深石马祠。
焚兰瞻玉虾，析羽动金支。
灵降云如彩，巫歌月在帷。
林高悬薜荔，洲近被江蓠。
小驻娱今夕，前驱恐后期。
嘏传唯好语，行迈藉蕃禧。
愿沛沾民泽，微涓敢自私。

作者简介：元明间镇江人，字仲弘。朱元璋征吴，以儒士见，留徐达幕下。寻除起居注。洪武元年，擢吏部尚书，寻改江西行省参政。